- 318 - 



Fig. 5. Tværsnit af Bladet af Grimmia 

 hypnoides ( 150 /ij. 



og Grønland har en overordentlig Udbredelse som Fjældmos og 

 spiller en vigtig Rolle for Vegetationens Sammensætning, synes det 

 i Danmark mest at vokse i Hedekær, sjældnere paa tørrere Bund. 

 Ligesom de to tidligere nævnte Arter Grimmia er G. hypnoides ud- 

 præget kserofilt bygget ; Bladene har særdeles fortykkede Cellevægge 

 og ' er noget papillose (se Fig. 

 5); de udmærker sig desuden 

 ved en endnu længere Haar- 

 spids end de to andre Arters 

 Blade, og denne stærkt takkede 

 Haarspids tjener utvivlsomt til 

 Fastholden af Vand. Ligesom 

 hos Grimmia canescens udfører 

 Bladene ejendommelige, fysiske 

 Bevægelser, der let kan iagt- 

 tages, naar de tørre Grene 

 lægges paa Overfladen af Vand. I tør Tilstand staar Bladene tæt 

 trykkede ind til Stænglen; og Haarene er filtrede ind i hverandre. 

 Kommer Bladene i Berøring med Vand, eller bringes de i fugtig 

 Luft, bøjer de sig hurtig helt tilbage fra Stænglen, men retter sig 

 straks derefter omtrent lige saa hurtig opefter igen, indtil de staar i 

 en temmelig spids Vinkel med Aksen. Bevægelserne fremkaldes ved 

 Cellevæggenes Vandoptagelse. Bladene er rendeformede; og da Cel- 

 lerne i Bunden af Renden er stærkest fortykkede, optages her 

 ogsaa mest Vand, hvorved Bladene tvinges til først at krumme sig 

 tilbage; senere, naar Ligevægt mellem Vandets Imbition paa Over- 

 og Undersiden er opnaaet, rettes de atter opad. Naar Bladene hos 

 Grimmia hypnoides er kserofilt byggede, trods det, at dette Mos 

 vokser i Lavninger, hvor Vandet samler sig i Efteraaret og staar 

 Vintren over, saa beror det sikkert paa, at disse Lavninger som 

 Regel ligger ganske tørre Somren igennem. Tillige er de jo — 

 som ovenfor nævnt — ganske aabne; Mosset er ikke beskyttet af 

 nogen Buskvegetation. Kserofile Karakterer findes i øvrig ogsaa 

 hos Flertallet af de Fanerogamer, der optræder i Grimmia-Kærene, 

 og hos andre Mosser sammesteds, f. Eks. Polytrichum commune, der 

 ligeledes forekommer paa andre, noget fugtigere Partier i Heden, 

 og hvis Bygning i Overensstemmelse dermed er mindre udpræget 

 kserofil end de to andre, tidligere omtalte Polytrichum - Arters ; 

 Bladrandene er ikke ombøjede, og Endecellerne i Lamellerne mindre 

 fortykkede. 



